
Naslov: Ob zamenjavi svetilk bodo tudi prihranili
Napoved za voditelja:

Tudi v krški občini so se lotili obnove javne razsvetljave. Doslej je bila namreč v občini povprečna poraba elektrike za javno razsvetljavo več kot 100 kilowatov na prebivalca, zato se želijo z zamenjavo svetilk približati porabi 44 kilowatov na prebivalca, kar je tudi zahteva Evropske unije. Da bi ta cilj uresničili, so pripravili čezmejni projekt IPA z naslovom Varčuj/Štedi in postavili demonstracijsko progo, na kateri testirajo nove svetilke z LED tehnologijo. Pripravili pa so tudi programsko opremo za daljinski nadzor in spremljanje porabe energije v javni razsvetljavi, ki jo je razvilo krško podjetje UTS. To je za svojo inovacijo leta 2010 dobilo nagrado Gospodarske zbornice Slovenije. 

T- Iz Krškega GORAN ROVAN /

X- Snemalec in montažer Tomi Naglič /

V zadnjih dveh letih so v krški občini zamenjali skoraj 2500 svetilk. In to z energijsko manj potratnimi, tako da bodo lahko v bodoče s prihranki pri elektriki financirali celotno zamenjavo.
T- MATJAŽ PIRC /
X- Oddelek za gospodarsko infrastrukturo občine Krško /
"Trenutno imamo od 4600 svetilk v skladu z uredbo čez 3000 svetilk. Nekaj malega nas še čaka. Ampak to so tiste svetilke, ko so še zdaj dost varčne, ki se jih ta trenutek še ne izplača, ker še niso zamortizirane."

Da bi bolje spoznali novo LED tehnologijo so v Krškem postavili testno progo z 20 svetilkami desetih proizvajalcev. Ta je del čezmejnega projekta, vrednega 440 tisoč evrov, ki je povezal sedem partnerjev. Tako preizkušajo praktično uporabo teh svetil.

T- RAFKO JUREČIČ /
X- Oddelek za komunalno infrastrukturo občine Krško /

"In se na podlagi tega odločit, kakšna osvetlitev je tista minimalna, ki bi bila še primerna za to cesto in potem bomo lahko na podlagi tega napisali program, po katerem se bo dnevno spreminjala moč posamezne svetilke na celi tej liniji."

Ob tem je nastala tudi programska oprema za daljinski nadzor in spremljanje porabe, ki je plod domačega znanja.

T- URBAN PFEIFER /
X- podjetje UTS Krško /

"Največja novost je, da poteka komunikacija na brezžičnem omrežju ZigBee, kar pomeni, da je integracija bistveno lažja. Poleg tega, da smo naredil programsko opremo tud strojno opremo. Toko da, na ta del smo najbolj ponosni."
Svetilke so namreč opremljene s kontrolerji, ki omogočajo daljinsko upravljanje. Tako lahko spremljajo porabo in regulirajo svetilnost, s čimer računajo, da bodo prihranili od 30 do 50% pri porabi električne energije.
